Številka: 3521-0011/2024-2

Datum: 06.01.2025

Mestna občina Nova Gorica, Trg Edvarda Kardelja 1, 5000 Nova Gorica, na podlagi 52. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18, 79/18 in 78/23 – ZORR) ter 19. člena Uredbe o stvarnem premoženju države in samoupravnih lokalnih skupnosti (Uradni list RS, št. 31/18) objavlja

# Namero o sklenitvi neposredne pogodbe za oddajo nepremičnine v najem

Mestna občina Nova Gorica, Trg Edvarda Kardelja 1, Nova Gorica, matična št. 5881773, ID za DDV SI 53055730, objavlja namero o sklenitvi neposredne pogodbe za **oddajo** **pisarniških prostorov št. 103, 104, 106, 107 in 108 v prvem nadstropju stavbe št. 347 na naslovu Kidričeva ulica 11a, 5000 Nova Gorica, v skupni izmeri 135,87 m2, v najem**. Prostori se oddajajo s souporabo sanitarij, čajne kuhinje, hodnikov ter stopnišč. Prostori se oddajajo v najem **za izvajanje dejavnosti, povezanih z upravljanjem in organizacijo storitev pomoči na domu**. Nepremičnina se oddaja v najem **po sistemu videno – najeto**. **Vse stroške v zvezi s to pogodbo nosi najemnik**.

**Rok za prejem ponudbe ali izjave o interesu je 20 dni od dneva objave**. Ponudba oziroma izjava o interesu mora biti **predložena v pisni obliki na naslov Mestna občina Nova** **Gorica**, Trg Edvarda Kardelja 1, 5000 Nova Gorica, **osebno na mestni občini**, ali na elektronski naslov **mestna.obcina@nova-gorica.si**.

Po prejemu ponudb, **če bo zainteresiranih oseb več**, se bodo z njimi opravila **pogajanja o višini najemnine in drugih pogojih pravnega posla**. Nepremičnina bo oddana v najem po izvedenih pogajanjih interesentu, ki bo ponudil najvišjo najemnino. **Najnižja najemnina za predmetne prostore znaša 1.495,00 EUR/mesec**. **Rok za plačilo najemnine je 30 dni od izdaje računa** na transakcijski račun najemodajalca, kar je bistvena sestavina pravnega posla.

**Zavezujoča pisna ponudba ali izjava o interesu mora vsebovati osnovne podatke o najemniku, sedež/naslov, davčno številko, ID znak nepremičnine in ponujeno najemnino brez davka, ki ne sme biti nižja od objavljene izhodiščne višine najemnine.**

Za navedeno zemljišče bo sklenjena neposredna **pogodba o najemu za določen čas za obdobje 5 let**.

**Vsa pojasnila v zvezi z oddajo v najem lahko interesenti dobijo v Službi za premoženjske zadeve**, po e-pošti tajda.pregelj@nova-gorica.si, ali na telefon 05 3350 309 v času uradnih ur. Ogled dokumentacije in nepremičnine je možen po predhodnem dogovoru.

Na nepremičnini ni predkupne pravice in se oddaja v najem pod pogoji Zakona o stvarnem premoženju države in samoupravnih lokalnih skupnosti.

**Mestna občina Nova Gorica lahko postopek kadarkoli do sklenitve pravnega posla brez obrazložitve in brez odškodninske odgovornosti ustavi.**

Pripravila:

Tajda Pregelj **Župan**

Svetovalka za premoženjske zadeve **Samo Turel**